  **บันทึกข้อความ**

**ส่วนราชการ** **หน่วยงานตรวจสอบภายในองค์การบริหารส่วนตำบลปงน้อย**

**ที่** ตสภ. **วันที่**  15 กันยายน พ.ศ. ๒๕๖6

**เรื่อง** ขออนุมัติแผนการตรวจสอบภายในประจำปีงบประมาณ ๒๕๖7

เรียน นายกและปลัด องค์การบริหารส่วนตำบลปงน้อย

1. เรื่องเดิม
	1. พระราชบัญญัติวินัยการเงินการคลังของรัฐ พ.ศ. 2561 มาตรา 79 บัญญัติให้หน่วยงานของรัฐจัดให้มีการตรวจสอบภายใน การควบคุมภายในและการบริหารจัดการความเสี่ยง โดยให้ถือปฏิบัติตามมาตรฐานและหลักเกณฑ์ที่กระทรวงการคลังกำหนด
	2. หลักเกณฑ์กระทรวงการคลัง ว่าด้วยมาตรฐานและหลักเกณฑ์ปฏิบัติการตรวจสอบภายในสำหรับหน่วยงานของรัฐ พ.ศ. 2561 มาตรฐานด้านการปฏิบัติงาน

รหัส 2010 : **การวางแผนการตรวจสอบ** หัวหน้าหน่วยงานตรวจสอบภายในต้อง วางแผนการตรวจสอบตามผลการประเมินความเสี่ยง เพื่อจัดลำดับความสำคัญก่อนหลังของกิจกรรมที่จะทำการตรวจสอบให้สอดคล้องกับเป้าหมาย­ของหน่วยงานของรัฐ

 2010.A1 : การวางแผนการตรวจสอบต้องกระทำอย่างน้อยปีละหนึ่งครั้ง โดยใช้ข้อมูลที่รวบรวมได้จากการประเมินความเสี่ยงและต้องนำข้อมูลข่าวสารของหัวหน้าหน่วยงานของรัฐและคณะกรรมการตรวจสอบมาใช้ประกอบการพิจารณาในการวางแผนการตรวจสอบด้วย

รหัส 2010 : **การเสนอและอนุมัติแผนการตรวจสอบ** หัวหน้าหน่วยงานตรวจสอบภายในต้องเสนอแผนการตรวจสอบและทรัพยากรที่จำเป็นในการปฏิบัติงาน รวมทั้งการปรับเปลี่ยนแผนการตรวจสอบในรอบปีที่มีนัยสำคัญให้หัวหน้าหน่วยงานของรัฐและคณะกรรมการตรวจสอบ พิจารณาอนุมัติ ในกรณีที่มีข้อจำกัดของทรัพยากร หัวหน้าหน่วยงานตรวจสอบภายในต้องรายงานถึงผลกระทบที่อาจจะเกิดขึ้นต่อแผนการตรวจสอบด้วย

1. ข้อเท็จจริง

หน่วยงานตรวจสอบภายใน ได้วางแผนการตรวจสอบตามผลการประเมินความเสี่ยงและตามนโยบายของผู้บริหาร ประจำปีงบประมาณ พ.ศ. 2567 เสร็จเรียบร้อยแล้ว

1. ข้อพิจารณา

เพื่อให้เป็นไปตามพระราชบัญญัติวินัยการเงินการคลังของรัฐ และหลักเกณฑ์กระทรวงการคลัง ว่าด้วยมาตรฐานและหลักเกณฑ์ปฏิบัติการตรวจสอบภายในสำหรับหน่วยงานของรัฐ พ.ศ. 2561 หน่วยงานตรวจสอบภายในจึงขออนุมัติแผนการตรวจสอบประจำปีงบประมาณ พ.ศ. 2567 ดังกล่าว

-2-

1. ข้อเสนอ

จึงเรียนมาเพื่อโปรดพิจารณา

* 1. อนุมัติแผนการตรวจสอบภายใน ประจำปีงบประมาณ พ.ศ. 2567
	2. แจ้งเวียนให้ สำนัก กอง และศูนย์พัฒนาเด็กเล็ก เพื่อทราบ

(ลงชื่อ) 

(นายอุดมศักดิ์ ปัญญาเข้ม)

นักวิชาการตรวจสอบภายใน



**แผนการตรวจสอบภายในประจำปีงบประมาณ พ.ศ. 2567**

**หน่วยงานตรวจสอบภายในองค์การบริหารส่วนตำบลปงน้อย อ.ดอยหลวง จ.เชียงราย**

**หลักการและเหตุผล**

การตรวจสอบภายใน (Internal Audit) เป็นเครื่องมือที่สำคัญสำหรับผู้บริหารในการติดตามและประเมินผลการปฏิบัติงานของสำนัก กอง ต่างๆ ภายในองค์การบริหารส่วนตำบลปงน้อย รวมทั้งการเสนอแนะแนวทางหรือมาตรการที่จะทำให้ผลการดำเนินงาน สามารถบรรลุวัตถุประสงค์ เป้าหมาย นโยบาย ตามที่ผู้บริหารได้กำหนดไว้อย่างมีประสิทธิภาพ ประสิทธิผล ป้องกันและลดความเสี่ยง ข้อผิดพลาดจากการปฏิบัติงานตามระเบียบ กฎหมาย รวมทั้งหนังสือสั่งการต่างๆ ที่เกี่ยวข้อง

 แผนการตรวจสอบภายใน (Audit Plan) ขององค์การบริหารส่วนตำบลปงน้อย หมายถึง การกำหนดแนวทางปฏิบัติงานล่วงหน้าเกี่ยวกับแผนงานหรือโครงการ วิธีการ วัตถุประสงค์ ขอบเขต ระยะเวลาที่จะตรวจสอบ โดยใช้ข้อมูลที่ได้จากการประเมินความเสี่ยงตามภารกิจหน้าที่ขององค์การบริหารส่วนตำบลปงน้อย นโยบายของผู้บริหาร รวมไปถึงสภาพแวดล้อมต่างๆ ที่อาจส่งผลกระทบต่อความมีประสิทธิภาพ ประสิทธิผลทั้งในด้านการบริหาร ด้านการปฏิบัติงาน โดยจัดทำขึ้นตามหลักเกณฑ์กระทรวงการคลัง ว่าด้วยมาตรฐานและหลักเกณฑ์ปฏิบัติการตรวจสอบภายในสำหรับหน่วยงานของรัฐ พ.ศ. 2561

**วัตถุประสงค์การตรวจสอบ**

1. เพื่อพิสูจน์ความถูกต้องและเชื่อถือได้ของข้อมูล ตัวเลข ด้านการเงิน การบัญชี การรายงาน และด้านอื่นๆ ที่เกี่ยวข้อง ของสำนัก กอง ในองค์การบริหารส่วนตำบลปงน้อย

2. เพื่อตรวจสอบการปฏิบัติงานและผลการดำเนินงานตามภารกิจในความรับผิดชอบของหน่วยรับตรวจ ว่าบรรลุผลสำเร็จตามเป้าหมายและวัตถุประสงค์ที่ได้กำหนดไว้ อย่างมีประสิทธิภาพ ประสิทธิผล ถูกต้องตามระเบียบกฎหมาย หนังสือสั่งการที่เกี่ยวข้อง

3. เพื่อสอบทานระบบการควบคุมภายในและการบริหารความเสี่ยงของหน่วยรับตรวจ ว่ามีความเหมาะสม

4. เพื่อเสนอแนะแนวทางปรับปรุงแก้ไขการปฏิบัติงานของหน่วยรับตรวจให้มีประสิทธิภาพยิ่ง­ขึ้น

5.เพื่อเป็นเครื่องมือให้ผู้บริหารใช้ติดตามและประเมินผลการปฏิบัติงานของสำนัก กอง ต่างๆ ภายในองค์การบริหารส่วนตำบลปงน้อย

**ขอบเขตการตรวจสอบ**

หน่วยงานตรวจสอบภายใน องค์การบริหารส่วนตำบลปงน้อย ได้หารือร่วมกับผู้บริหารเกี่ยวกับยุทธศาสตร์ ภารกิจตามอำนาจหน้าที่ตามกฎหมาย ระบบควบคุมภายใน และการบริหารความเสี่ยงใน

-2-

องค์กร และนำข้อมูลเหล่านั้นมาทำการประเมินความเสี่ยงเบื้องต้น จัดลำดับความเสี่ยงที่สำคัญๆ ซึ่งสามารถกำหนดขอบเขตและการวางแผนการตรวจสอบภายใน ได้ดังนี้ คือ

1.หน่วยรับตรวจ ตามโครงสร้างส่วนราชการขององค์การบริหารส่วนตำบลปงน้อยได้แก่

1.1 สำนักปลัด

1.2 กองช่าง

1.3 กองคลัง

1.4 กองการศึกษา ศาสนาและวัฒนธรรม

1.5 ศูนย์พัฒนาเด็กเล็กองค์การบริหารส่วนตำบลปงน้อย

 2. แนวทางการตรวจสอบภายใน

 2.1 ใช้เทคนิคและวิธีการที่ยอมรับโดยทั่วไป ตรวจสอบความถูกต้องและความเชื่อถือได้ของข้อมูลต่างๆ โดยให้ความสำคัญของประสิทธิภาพระบบการควบคุมภายใน รวมทั้งวิเคราะห์และประเมินผลการบริหารและการปฏิบัติงานของหน่วยรับตรวจ

 2.2 ตรวจสอบการบริหารงบประมาณ การเงินการบัญชี การพัสดุและทรัพย์สิน รวมทั้งการบริหารงานด้านอื่นๆ ขององค์การบริหารส่วนตำบลปงน้อย ให้เป็นไปตามนโยบาย ระเบียบกฎหมาย ข้อบังคับ คำสั่ง และมติคณะรัฐมนตรี รวมไปถึงสอบทานความเหมาะสมของระบบการดูแลรักษาทรัพย์สิน และการใช้ทรัพยากรทุกประเภท ว่าเป็นไปโดยมีประสิทธิภาพ ประสิทธิผล และอย่างประหยัด

 2.3 สอบทานระบบและการปฏิบัติงานตามระเบียบกฎหมาย คำสั่ง หนังสือสั่งการประกาศมาตรฐาน ที่กำหนด ประเมินผลการปฏิบัติงานและเสนอแนะวิธีการหรือมาตรการในการปรับปรุงแก้ไข เพื่อให้การปฏิบัติงานเป็นไปอย่างถูกต้องและมีประสิทธิภาพ

 3. เรื่องที่ตรวจสอบและรายละเอียด

 ตามเอกสารแนบท้าย รายละเอียดประกอบการตรวจสอบ

 4. เทคนิคการตรวจสอบ

 4.1 สังเกตการณ์ (Observation)

 4.2 ตรวจนับ (Counting)

 4.3 ยืนยันยอด (Confirmation)

 4.4 ตรวจสอบเอกสารใบสำคัญ (Vouching)

 4.5 คำนวณ (Recomputation)

/4.6 การผ่าน.....

-3-

4.6 การผ่านรายการ (Posting)

4.7 ตรวจหารายการผิดปกติ (Scanning)

 4.8 การสอบถาม (Inquiry)

 4.9 การตรวจสอบความสัมพันธ์ของข้อมูล (Data relationship)

 4.10 การวิเคราะห์เปรียบเทียบ (Analytical Tests)

 5. ระยะเวลาของข้อมูลที่ตรวจสอบ

 ตรวจสอบข้อมูลประจำปี พ.ศ.2566 และปีอื่นๆ ตามความเกี่ยวเนื่องและเพียงพอ

**ผู้รับผิดชอบในการตรวจสอบ**

 นายอุดมศักดิ์ ปัญญาเข้ม ตำแหน่ง นักวิชาการตรวจสอบภายใน ชำนาญการ

**งบประมาณที่ใช้ในการตรวจสอบ**

 ไม่มี

(ลงชื่อ)  **ผู้เสนอแผนการตรวจสอบ**

(นายอุดมศักดิ์ ปัญญาเข้ม)

ตำแหน่ง นักวิชาการตรวจสอบภายใน ชำนาญการ

  (ลงชื่อ)  **ผู้เห็นชอบแผนการตรวจสอบ**

(นางสาวนิชุดา ทะนันชัย)

ตำแหน่ง ปลัดองค์การบริหารส่วนตำบลปงน้อย

(ลงชื่อ)   **ผู้อนุมัติแผนการตรวจสอบ**

(นายวิทยา ภูกองไชย)

ตำแหน่ง นายกองค์การบริหารส่วนตำบลปงน้อย

**รายละเอียดประกอบแผนการตรวจสอบภายใน ปีงบประมาณ พ.ศ.2567 หน่วยงานตรวจสอบภายใน องค์การบริหารส่วนตำบลปงน้อย**

**อำเภอดอยหลวง จังหวัดเชียงราย**

|  |  |  |  |  |  |
| --- | --- | --- | --- | --- | --- |
| **หน่วยรับตรวจ** | **เรื่องที่ตรวจสอบ** | **ความถี่ในการตรวจสอบ** | **ระยะเวลาที่ใช้ตรวจสอบ** | **ผู้รับผิดชอบในการตรวจ** | **หมายเหตุ** |
| **สำนัก / กอง / หน่วยงานภายใต้สังกัด** | **ด้านงานป้องกันและบรรเทาสาธารณภัย****ด้านการเงินและบัญชีศูนย์พัฒนาเด็กเล็ก** **ด้านพัสดุครุภัณฑ์ศูนย์พัฒนาเด็กเล็ก****การเบิกค่าใช้จ่ายการเดินทางไปราชการ การจัดฝึกอบรม และการจัดทำโครงการ****พัสดุครุภัณฑ์องค์การบริหารส่วนตำบลปงน้อย****ด้านงานพัฒนารายได้****ติดตามรายงานผลการตรวจสอบ** | 1111111 | **ปีงบประมาณ พ.ศ.2567** | นายอุดมศักดิ์ ปัญญาเข้มนวก.ตรวจสอบภายใน |  |

(ลงชื่อ) 

(นายอุดมศักดิ์ ปัญญาเข้ม)

ตำแหน่ง นักวิชาการตรวจสอบภายใน ชำนาญการ